**Tájékoztató a talajterhelési díjról**

A környezetterhelési díjról szóló 2003. évi LXXXIX. törvény (továbbiakban: Ktdt.) célja, hogy elősegítse a környezetbe történő anyag- vagy energiakibocsátás csökkentését, a környezet és természet megóvása érdekében a leghatékonyabb megoldások alkalmazását, valamint az állam és a környezethasználók közötti arányos teherviselést.

A Ktdt. valamint Nagyatád Város Önkormányzata Képviselő-Testületének 29/2004. (VII.1.) rendelete (továbbiakban: Ör.) alapján annak a kibocsátónak kell talajterhelési díjat fizetni, aki a műszakilag rendelkezésre álló közcsatornára nem köt rá. A törvényi szabályozásnak megfelelően, a talajterhelési díjat a kibocsátónak kell megállapítania és megfizetnie.

A talajterhelési díj alapja a szolgáltatott, vagy egyedi vízbeszerzés esetében a méréssel igazolt felhasznált, illetve mérési lehetőség hiányában az átalány alapján meghatározott víz mennyisége, csökkentve a külön jogszabály szerinti locsolási célú felhasználásra figyelembe vett víz mennyiségével. A talajterhelési díj alapja csökkenthető azzal a számlákkal igazolt mennyiséggel, amelyet a kibocsátó szennyvíztárolójából, olyan arra feljogosított szervezettel szállíttat el, amely a folyékony hulladék jogszabályi előírások szerinti elhelyezését igazolja.

Nagyatád Város Önkormányzata Képviselő-testületének 28/2013. (XII. 20.) önkormányzati rendelete alapján a nem közművel összegyűjtött háztartási szennyvíz begyűjtésével, elszállításával és ártalmatlanító helyre történő elhelyezésével kapcsolatos közszolgáltatás teljes körét Lábod Község Önkormányzata (Lábod Kossuth u. 57.) jogosult és köteles ellátni.

A talajterhelési díj mértékét a talajterhelési díj alapja, az egységdíj, valamint a település közigazgatási területére vonatkozó területérzékenységi szorzó határozza meg.

A talajterhelési díj egységdíjának mértéke 1200 Ft/m³.

A település közigazgatási területére vonatkozó területérzékenységi szorzó 1,5.

Az Ör. alapján az éves vízfogyasztásból havi 1 m³ mentes, továbbá az azt meghaladó rész után 75 %díjkedvezmény illeti meg a magánszemély adóalanyt.

**A 2023. évi talajterhelési díj bevallási és befizetési határideje 2024. április 2. napja.**

A befizetést készpénzátutalási megbízáson vagy banki átutalással kell teljesíteni Nagyatád Város Önkormányzat 10402142-49565149-57521155 számú számlájára**.**

Benyújtás formája és módja: Az adóhatóság írásban, a digitális államról és a digitális szolgáltatások nyújtásának egyes szabályairól szóló 2023. évi CIII. törvényben (továbbiakban: Dáptv.) meghatározott elektronikus úton vagy személyesen, írásbelinek nem minősülő elektronikus úton tart kapcsolatot az adózóval és az eljárásban résztvevőkkel. Az adóhatóság elektronikus úton tart kapcsolatot azzal az adózóval, aki (amely) a Dáptv. alapján elektronikus ügyintézésre köteles.

Az elektronikus ügyintézésre kötelezett adózó (gazdálkodók, egyéni vállalkozók) a bevallást köteles elektronikus úton benyújtani az E-Önkormányzati Portálról (<https://ohp-20.asp.lgov.hu/nyitólap>) indított „TALAJTERHELÉSI DÍJ BEVALLÁS” elnevezésű bevallási nyomtatványon elektronikus formában.

A magánszemélyek papír alapon benyújthatják a bevallást levélben, illetve személyesen az adócsoportnál.

Benyújtás céljára szolgáló papír alapú nyomtatvány elérhetősége: <http://www.nagyatad.hu>

A talajterhelési díj bevallások kitöltéséhez a Nagyatádi Polgármesteri Hivatal Adócsoportjának munkatársai szívesen nyújtanak segítséget telefonon és a Nagyatád, Baross G. u. 9. földszint 16. számú irodájában.

Ügyfélfogadási rend: Telefonszám:

Nagyatád, Baross G. u. 9.

Hétfő: 8.00-12.00 12.30-16.00 06-82/504-521

Szerda: 8.00-12.00 12.30-16.00

Péntek: 8.00-12.00

Nagyatádi Polgármesteri Hivatal